**AGENȚIA PENTRU PROTECȚIA MEDIULUI MEHEDINȚI**

Nr. ................ / ....................

**Decizia etapei de încadrare**

 **Nr. din 2024**

 Ca urmare a solicitării de emitere a acordului de mediu adresate de SC VLAMELYS FARM SRL, cu sediul în mun Drobeta Turnu Severin, str. nr. județul Mehedinți, înregistrată la APM Mehedinţi cu nr.10309 din 11.08.2023, în baza Legii nr.292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, Agenția pentru Protecția Mediului Mehedinți

 decide,

ca urmare a consultărilor desfăşurate în cadrul şedinţei Comisiei de analiză tehnică din data de 13.06.2024 că proiectul " INFIINTARE FERMA ACVACULTURA, CONSTRUIRE HALA AGRICOLA, DOUA PUTURI FORATE SI IMPREJMUIRE" propus a fi amplasat în extravilanul municipiului Drobeta Turnu Severin, T52/1, P15 nr cadastral 53734, judeţul Mehedinţi;

 **- nu se supune evaluării impactului asupra mediului**.

 **Justificarea prezentei decizii:**

 I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

* proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 1. Agricultura, silvicultura si acvacultura, lit.f) crescatorii pentru piscicultura intensive, dar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, nu se supune evaluării impactului asupra mediului;
* proiectul propus nu necesita evaluare adecvata, cf pdv nr.263/29.05.2024 al Biroului CFM Arii Protejate deoarece prin implementarea proiectului nu se reduce suprafata habitatelor din - ROSAC0198 Platoul Mehedinti si nu au loc alte impacturi indirecte a calitatii mediului ale speciilor pt care a fost declarata aria protejata
* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, fiind obtinut Avizul de Gospodarire a Apelor nr.17 din 03.04.2024

**Caracteristicile proiectului**

2.1. Dimensiunea și concepția întregului proiect

 Proiectul mentionat propune realizarea unei ferme de acvacultura, construirea unei hale agricole, doua puturi forate, iaz de decantare, imprejmuirea terenului, etc. Investitia respectiva se va realiza pe un teren concesionat cu suprafata de 10.001,00 mp, conform planului de amplasament si delimitare a imobilului.

 Bilant teritorial propus:

Suprafata terenului 10.001,00 mp

Suprafata scoasa din circuitul agricol 1.600,00 mp

Suprafata construita propusa 468,20 mp

Suprafata desfasurata propusa 468,20 mp

Suprafata utila 442,66 mp

Suprafata alei acces 445,00 mp

Suprafata rest teren 9.087,80 mp

POT propus = (SC / ST) \* 100 = 4,68 %

CUT propus = (SD / ST) = 0,05

**Hala agricola.**

 Clădirea propusa, cu functiunea de hala productie, va avea o forma in plan dreptunghiulara, sistem constructiv - cadre portante, regim de inaltime parter. Închiderile perimetrale vor fi realizate din panouri termoizolante tip sandwich, complet izolate termic, în care se pozează elemente vitrale şi de acces.

 Fundaţiile vor fi izolate sub stalpi din beton armat C16/20.

 Acoperişul va fi tip sarpanta - profile laminate, cu invelitoare din panouri sandwich.

 Regim de înălţime: parter;

 Suprafaţa construită : 468.20 mp;

 Suprafaţa desfăşurată: 468.20 mp;

 Suprafata utila: 442.66 mp;

 Înălţimea maximă: + 4.80 m.

 Hala agricola va avea partea administrativa prevazuta cu urmatoarele: birou, grup sanitar, oficiu, spatiu de depozitare si partea de productie prevazuta cu urmatoarele: 10 (zece) bazine circulare cu suprafata de 16,00 mp fiecare si 2 (doua) pepiniere cu suprafata de 8,63 mp fiecare. Bazinele vor fi cilindrice cu inaltimea de max.1,20 m, iar nivelul apei de 0,90 m. Pepinierele vor fi dreptunghiulare cu inaltimea de max.1,20 m, iar nivelul apei de 0,90 m.

 **Puturi forate.** Prin studiu hidrogeologic au fost prevazute 2 (doua ) puturi forate la cca. 40 m. Expertiza studiului hidrogeologic mentioneaza ca in prima etapa se va executa un foraj care va avea caracter de explorare-exploatare la adancimea de 40 m. In etapa a doua, pe baza datelor constructive ale primului foraj, se va stabili numarul oportun de foraje pentru asigurarea debitului necesar.

 **Imprejmuirea** se va realiza din plasa de sarma cu stalpi din teava metalica.

  **DESCRIEREA FUNCŢIONALĂ A FERMEI DE CREŞTERE**

 Deşi cel mai probabil specia de cultură în acest sector este crevetele de apă dulce L. Vannamei și/sau şalăul, am numit acest sector ”de cultură a speciilor termofile”, deoarece după cum este proiectat acesta poate susţine cultură mai multor specii de acvacultură ce necesită apă caldă. Creveții L. Vannamei în condiţii de cultură intensivă, pentru a consuma furajul granulat, au nevoie de temperaturi de peste 24 °C, de preferinţă 24-27 °C. La aceste temperaturi, creşterea este foarte bună.

 Acest sector de cultură este împărţit în două subsectoare:

 - Primul subsector este cel al creşterii larvelor și post larvelor PL.

 - Al doilea subsector este cel de creştere a creveților până la dimensiunea comercială, sector ce funcţionează pe principiul recirculării și filtrării apei. Apa din sistemul de creştere a acestor creveți se elimină în permanenţă în procent de max. 10 %, sistemul este recirculat, pentru a nu se acumula compuși produși de biofiltrul sistemului, precum nitraţii.

 **Furajarea**

 Furajele folosite pentru creștere intensivă vor fi furaje extrudate cu provenienţă din surse de încredere, de la producători consacraţi. Aceste furaje au o digestibilitate sporită, rezultând cantităţi mici de fecale iar acestea prezintă doar urme de proteine sau alţi compuşi pe bază de azot.

 Pot fi utilizate atât furaje plutitoare cât şi cu scufundare lentă, deşi se pare că acestea din urmă sunt mai rapid consumate de către creveți. In faza de creștere creveții se hrănesc strict cu acest tip de furaje, eliminându-se complet furajarea cu organisme vii.

 Furajarea creveților în bazinele de creștere se va face cu ajutorul a două tipuri de hrănitoare:

* cu bandă, acţionate de un mecanism cu ceas. Aceste hrănitoare se montează deasupra bazinelor și au o capacitate de 3 kg de furaj.
* cu buncăr, acţionate de un mecanism automatizat. Aceste hrănitoare automate se montează la fel deasupra bazinelor. Aceste hrănitoare se conectează la un sistem central de comandă, ce poate fi programat astfel încât fiecare bazin să primească la o anumită oră o anumită cantitate de furaj.

 **Regimul de aerare. Controlul nivelului de oxigen dizolvat în apă**

 Apa ce se utilizează în acest sector de producţie provine din surse subterane.

 Se ştie că apele subterane au un conţinut apropiat de 1 - 2 mg/l în oxigen dizolvat.

 Aşadar, staţia de tratare a apei va fi dotată cu difuzoare cu membrană în vederea îmbogăţirii apei tratate cu oxigen dizolvat la fiecare bazin.

 Fiecare bazin va fi dotat cu câte un aerator de tip umbrelă cu puterea motorului de 250 W. Funcţionarea acestor aeratoare va fi controlată de sistemul de monitorizare a conţinutului de oxigen dizolvat din apă.

 **Regimul de alimentare şi de evacuare a apei**

 Tehnologia presupune oprirea alimentării cu apă după ce bazinele ajung la nivelul maxim.

 Unul din motive este acela de a permite încălzirea rapidă a apei la peste 24°C, temperatură la care creveții au un consum foarte mare de furaj, iar digestia este foarte bună. Se reduce şi riscul introducerii de boli sau alte specii din mediul natural.

 În cazuri excepţionale se optează pentru primenirea masivă a apei din bazine.

 Aceste cazuri sunt:

- când nu se consumă în totalitate furajul, acesta depreciind calitatea apei;

- când cantitatea de substanţă organică creşte peste limitele normale şi apar fenomene de putrefacţie şi fermentaţie în apă;

- când din motive tehnice, aeratoarele nu fac faţă deficitului de oxigen din apă;

- când există perioade prelungite de arşiţă şi temperatura apei depăşeşte 30°C. În această situaţie se are în vedere ca apa să nu se răcească prea brusc.

- când din situaţii tehnice, apar pierderi de apă în bazinele externe.

 Apa evacuta de la bazine si pepiniere va fi trimisă către iazul decantor. Acest sistem de canalizare vă prelua apa eliminată zilnic din sistem ( max. 10%), practic primenirea apei din sistem, scazandu-se si cca. 20 % reprezentand evapotranspiratia, etc.

 **Principalele utilaje de dotare ale construcţiilor**

 În vederea desfăşurării activităţii de acvacultură în sistem intensiv cu apă recirculată, în staţia de incubaţie şi de predezvoltare, sunt necesare următoarele utilaje:

 ***Utilaje pentru alimentarea cu apă***

 Alimentarea bazinelor de creştere cu apă se vă face prin acţiunea unor pompe submersibile echipate cu hidrofoare ce vor asigura un debit constant pe reţeaua de conducte. Aceste pompe va fi controlate electronic. Se prevede achiziţionarea unei pompe secundare pentru folosirea în caz de avarie. Nivelul în bazinul de tratare vă fi menţinut constant prin montarea unui senzor de nivel electronic.

 ***Utilaj pentru filtrarea mecanică a apei***

 Se vă folosi un filtru cu o capacitate de filtrare de minim 324 m³/h total.

  ***Filtru UV***

 Se va amplasa după ieşirea din filtrul biologic, un sistem de dezinfecţie cu radiaţii ultra-violete. Acesta este recomandat să fie de tip “race-way”, în bazinul de tratare a apei. Există şi varianta de container sub presiune cu lămpi de UV.

 ***Biofiltru***

 Din cauza debitului mare de filtrare, se optează pentru un biofiltru cu zeoliți. Aceste materiale vor favoriza dezvoltarea unor colonii de bacterii suficient de abundente pentru a „metaboliza” în condiţii optime până la 0,1 kg furaje pe zi, pentru fiecare metru cub de biofiltru.

 ***Suflantă aer :*** Aerul pompat de această suflantă (air blower) este necesar pentru oxigenarea bacteriilor aerobe din biofiltru.

 ***Aeratoare***

 Oxigenarea apei din acest sistem se vă face prin două căi complementare:

- folosirea unui aerator amplasat în ultimul sector al bazinul de tratare. Funcţionarea lui poate fi continuă. Se foloseşte un aerator de suprafaţă, tip umbrelă, care prin cădere asigură o bună oxigenare a apei.

- folosirea aerului, difuzat în apă cu ajutorul unor difuzoare ceramice.

 ***Unitatea de condiţionare a apei***

 Are rolul de a regla temperatura apei la valoarea dorită. Dacă temperatura aerului este constantă în jurul unei valori, atunci şi apa din sistem vă avea o valoare cu 1- 2 grade mai mică decât aerul. Această instalaţie trebuie să aibă capacitatea de a încălzi totuşi cantitatea de apă proaspătă ce intră în sistem (10%). Se vă alege tipul şi modelul unităţii de condiţionare în funcţie de spaţiul din sectorul de tratare a apei. Există posibilitatea alegerii unui sistem de condiţionare ce se montează în interiorul sau în exteriorul halei de producţie, de un sistem solar sau electric, sau combinat. De asemenea se mai poate opta pentru o pompă de căldură ce vă valorifica energia calorică din apa reziduală, din sol, etc.

 ***Grup electrogen***

 În sistem se vă monta un grup electrogen diesel, cu putere de cca. 20 kw, ce vă funcţiona doar în caz de avarie. Acesta vă deservi atât staţia de predezvoltare cât şi restul bazinele de creștere.

 ***Instalaţii aferente construcţiilor***

 Hala de producţie va avea instalaţie electrică, pentru funcţionarea utilajelor şi pentru deservirea sectorului administrativ şi al grupului sanitar. În proximitatea bazinelor se vă realiza o instalaţie electrică trifazică pentru a asigura energie modulelor monobloc ce au în componență sisteme de pompare trifazate

2.2 Cumularea cu alte proiecte existente și/sau aprobate: in zona proiectului nu se deruleaza alte investitii

2.3 Utilizarea resurselor naturale, în special a solului, a terenurilor, a apei și a biodiversității

 Realizarea proiectului implică un consum de resurse naturale în perioada de execuție a lucrărilor : agregate naturale (de râu), sortate şi nesortate, lemn ( cofraje) si apă

 In perioada de functionare se va utiliza apa in vederea derularii activitatii de acvacultura dar se apreciază faptul că nu vor fi efecte semnificative asupra mediului din punct de vedere al utilizării resurselor naturale.

2.4. Cantitatea și tipurile de deșeuri generate/gestionate

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

 Deșeurile rezultate în urma desfășurării activităților de construcție-montaj sunt următoarele:

deșeuri menajere (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității; deșeuri reciclabile: deșeuri de hârtie și carton (15 01 01), deșeuri de ambalaje de plastic (15 01 02), deseuri metalice(15 01 04) pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării; deșeuri de construcții: pământ și piatră rezultată din excavații (17 05 04), (17 02 01) Lemn (17 02 03) Materiale plastice, (17 04 05 ) materiale izolante, altele decât cele cu conținut de azbest sau alte substanțe periculoase, fracțiunile reciclabile se vor valorifica prin unitățile autorizate; Depozitarea resturilor reciclabile se va face în cadrul incintei, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

2.5. Substanțele și preparatele chimice periculoase utilizate: nu este cazul.

2.6 Poluarea și alte efecte negative

Ținând cont de faptul ca la terminarea lucrarii se vor strange toate utilajele, iar terenul afectat va fi compactat si refacut pt a ajunge la destinatia initiala, se preconizează că acest tip de lucrari nu va avea impact semnificativ asupra calității factorilor de mediu din zona, urmând să se înregistreze o ușoară presiune doar în timpul lucrărilor de construcție.

 **Factor de mediu apă**

Nu exista retele de alimentare cu apa in zona proiectului. Apele rezultate din procesul tehnologic ( cresterea crevetilor ) vor fi dirijate prin intermediul unei conducte din PVC catre un un iaz decantor cu volumul util de 76 mc. Din iazul decantor, limpedele va fi recirculat prin pompare in sistemul de alimentare al obiectivului. Nu se evacueaza ape uzate tehnologice in emisar. Namolul din iazul decantor va fi depozitat in containere metalice si apoi ridicat de firma de salubritate ce deserveste obiectivul, sau va fi folosit pentru umplerea crovurilor existente pe amplasament**.**

 **Factor de mediu aer**

Din punct de vedere al impactului asupra atmosferei, se va înregistra influență asupra calității aerului pe perioada de construcție, ca urmare a excavării și manipulării pământului. De asemenea, mijloacele de transport și utilajele folosite pentru realizarea lucrărilor vor genera poluanți caracteristici arderii combustibililor în motoare (NOx, SOx, CO, pulberi, metale grele, etc.).

Regimul emisiilor acestor poluanți este, ca și în cazul emisiilor de pulberi generate de excavări, dependent de nivelul activității zilnice, prezentând o variabilă substanțială de la o zi la alta, de la o fază la alta a procesului de construcție. O sursă de praf suplimentară este reprezentată de eroziunea vântului, fenomen care însoțește lucrările de construcție. Fenomenul apare datorită existenței suprafețelor de teren expuse acțiunii vântului, urmare a decopertării solului.

Ținând cont de condițiile de dispersie din zonă se apreciază că nu vor exista influențe majore, cuantificabile, în ceea ce privește calitatea aerului în zonă.

 **Zgomot și vibrații**

În faza de execuție, sursele de zgomot și vibrații sunt produse atât de acțiunile propriu-zise de muncă mecanizată, cât și de traficul auto din zona de lucru.

Aceste activități au un caracter discontinuu, fiind limitate, în general, numai pe perioada zilei. În cadrul funcționării obiectivului nu se produc zgomote și vibrații care să aibă un impact semnificativ asupra factorului uman. Obiectivul nu se afla in umbra sonora a altor cladiri

 **Factor de mediu sol/subsol**

Nu se realizeaza lucrari de demolare, terenul este liber de constructii.Folosinta actuala a terenului este arabil. Dupa realizarea investitiei va exista zona construita, spatii verzi, parcari, alei pietonale

 In timpul executiei lucrarilor se interzice depozitarea pe platforma drumurilor publice a materialelor, utilajelor, uneltelor, sau a pamantului din excavatii

**Factor de mediu biodiversitate:**

Proiectul urmeaza a fi implementat in afara oricarei arii naturale protejate

**Peisajul**

 În timpul realizării lucrărilor, peisajul va fi afectat de prezența utilajelor și a echipelor de muncitori, pe o perioada scurta de timp, dupa care amplasamentul se va reface. Impactul este redus si temporar, doar pe durata de realizare a obiectivului

**Mediul social și economic**

 Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă. Toate măsurile definite pentru protecția aerului, protecția împotriva zgomotului sunt măsuri cu efecte și în cazul protecției așezărilor umane.

2.7 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice

riscul de accidente majore: nu este cazul;

riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;

riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

2.8 Riscurile pentru sănătatea umană

 Obiectivul propus nu are un caracter special care să-l facă incompatibil cu vecinătățile fiind amplasat in extravilan, pe un teren proprietate privata a beneficiarului. Proiectul se justifica pentru crearea de noi locuri de munca și cresterea eficienței economice a zonei

Beneficiarul a intocmit Studiu de Impact asupra Sanatatii Populatiei

Lucrarile pentru organizarea de santier vor fi minime si vor cuprinde:

- o platforma de aprovizionare si depozitare a materialelor de constructie, in incinta amplasamentului. Pe platforma depozitarea materialelor se va face ordonat si ingrijit pentru a se ocupa minimum de spatiu, cu protejarea materialelor care pot fi afectate de intemperii si cu limitarea imprastierii prafului si pulberilor prin acoperirea acestora cu prelata. Utilajele vor avea reviziile la zi pentru un impact minim asupra mediului. In organizarea de șantier din zona proiectului se va instala o toaleta ecologica.

**3. Amplasarea proiectului**

 Terenul pe care se va realiza obiectivul propus se afla inextravilanul mun. Dr. Tr. Severin. Terenul este inscris in CF cu nr. cadastral 53734 UAT Dr Tr Severin.

 Vecinatati ale amplasamentului:

* Nord - Vest : NC 67647
* Nord - Est : Cosma Eugenia
* Sud - Est : Drum
* Sud - Vest: Nisulescu Ana

3.1 Utilizarea actuală și aprobată a terenurilor

**Folosinta actuala a terenului este arabil** si este destinat activitatilor agricole

 In zona proiectului si in imediata vecinatate nu sunt asezari umane, monumente istorice si de arhitectura, zone de interes national etc. Aglomerarile cu populatie sunt la cca. 250 m.

3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:

Folosinta actuala a terenului este de teren arabil.Pe terenul analizat nu există specii de plante și animale pentru care să fie necesare măsuri speciale de conservare

3.3 Capacitatea de absorbție a mediului natural, acordându-se o atenție specială următoarelor zone:

Zone umede, zone riverane, guri ale râurilor: nu este cazul.

Zone costiere și mediul marin: nu este cazul.

Zonele montane și forestiere: nu este cazul.

Arii naturale protejate de interes național, comunitar, internațional : nu este cazul

Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: nu este cazul

Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: nu este cazul

Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

Zonele cu o densitate mare a populației: nu este cazul.

Peisaje și situri importante din punct de vedere istoric, cultural sau arheologic: nu este cazul.

4**. Tipurile și caracteristicile impactului potențial**

 4.1. Importanța și extinderea spațială a impactului

 Se apreciază că populația nu va fi afectată în mod negativ din punct de vedere al calității mediului de lucrarea propusă, în schimb va beneficia de avantajele cresterii numarului de locuri de munca .

 Pregătirea si programarea lucrărilor de execuție a investiției se va face astfel încât lucrările programate sa nu duca la apariția unor situații accidentale cu impact asupra mediului si sa asigure o pregătire prealabila pentru astfel de situatii

4.2 Natura impactului. Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

4.3.Natura transfrontieră a impactului

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

4.4. Intensitatea şi complexitatea impactului. Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

4.5.Probabilitatea impactului

 Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

4.6. Debutul, durata, frecvenţa şi reversibilitatea impactului

 În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

În perioada de execuție:

Durata impactului: impactul este de durată determinată, pe perioada realizării lucrărilor de construcție;

Frecvența impactului: lucrările de construcție se vor derula într-o etapă compactă a cărei durată este cca 24 luni;

4.7. Reversibilitatea impactului: impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier; curățarea terenului de pământ, nisip și transportarea în zone reglementate; eliminarea deșeurilor generate de muncitori.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

4.8. Cumularea impactului cu impactul altor proiecte existente şi/sau aprobate

In vecinatatea proiectului nu mai exista alte obiective de mica industrie, prestari servicii si depozitare, deci prin implementarea proiectului nu va exista un impact cumulat

4.9. Posibilitatea de reducere efectivă a impactului

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect. Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

5. Observatii din partea publicului : pe perioada parcurgerii procedurii nu au fost observatii din partea publicului;

**II. Motivele pe baza cărora s-a stabilit neefectuarea evaluării adecvate**:

Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cf pdv nr. 263/29.05.2024 al Biroului CFM

**III. Motivele pe baza cărora s-a stabilit neefectuarea evaluării impactului asupra corpurilor de apă:** proiectul are Aviz de gospodarire a apelor nr.17 / 03.04.2024 emisa de ANAR – SGA MH

Lucrările se vor desfăşura respectându-se următoarele prevederi:

* Beneficiarul avizului va aduce la cunostinta ABA Jiu SGA MH data inceperii executiei lucrarilor cu 10 zile inainte de acestea
* Lucrarile proiectate se vor corela functional sub aspect hidrotehnic cu lucrarile existente, executate in zona
* Lucrarile se vor executa numai pe terenuri reglementate din pdv juridic.
* Sa respecte recomnadarile din Rfereatul de expertiza hidrogeologica la Studiul Hidrogeologic preliminar
* Dupa finalizarea executiei se va intocmi documentatia tehnica a forajului; un exemplar din aceasta documentatie va fi transmis la Institutul National de Hidrologie si gospodarire a Apelor – Sectia de Studii si Expertize Hidrogeologice.

**IV. Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

* Se va respecta documentatia tehnica prezentata spre avizare.
* Deşeurile municipale generate vor fi colectate pe categorii, stocate temporar în pubele şi vor fi preluate de catre operatorul local de salubritate
* Alimentarea cu combustibil a utilajelor se realizeaza pe platforme impermeabiile din rezervor dotat cu pompa.
* In caz de poluare accidentala cu produse petroliere firma constructoare va fi dotata cu materiale absorbante si un container metalic pentru depozitare
* apele uzate menajere din bazinul etans vidanjabil vor fi vidanjate periodic de catre firme autorizate in acest sens pe baza de contract
* Inchiderea/dezafectarea/demolarea construcƫiilor propuse se va face obligatoriu pe baza unui proiect de dezafectare. Beneficiarul va solicita şi obţine acordul de mediu pentru proiectele de dezafectare aferente activităţilor cu impact semnificativ asupra mediului.
* Drumul de acces va fi stropit periodic pentru reducerea pulberilor iar cauciucurile camioanelor vor fi curatate la iesirea de pe amplasament in drumul national
* Intreţinerea utilajelor şi a mijloacelor de transport se vor realiza in ateliere de reparatii autorizate, în vederea evitării scurgerilor de combustibili şi uleiuri uzate pe sol. Nu se vor stoca temporar carburanţi pe amplasament

 La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor;

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

 Director Executiv,

 Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON  | Șef Serviciu AAA | 01.04.2024 |  |
| Avizat: Magda DUMBRAVEANU | Sef Birou CFM | 01.04.2024 |  |
| Întocmit: Marilena FAIER | Consilier sup.AAA | 01.04.2024 |  |